Рамил Төхфәтуллин

Рамил Төхфәтуллин, Рамил Чыңгыз улы Төхфәтуллин (1966 елның 2 октябре, СССР, РСФСР, ТАССР, Аксубай) — Галиәсгар Камал исемендәге Татар дәүләт академия театры артисты, режиссер. Габдулла Тукай премиясе лауреаты (2009), Татарстанның халык (2003), Россия Федерациясенең атказанган (2023) артисты. 
Бердәм Россия фиркасеннән VI чакырылыш Татарстан Дәүләт Шурасы депутаты (2019 елның 9 сентябреннән) Рамил Чыңгыз улы Төхфәтуллин.  ТР ДШ рәсми сайты.

 Тормыш юлы 
Рамил Төхфәтуллин 1966 елның 2 октябрендә Аксубайда туа. 1987 елда Казан театр училищесын тәмамлый һәм Татар академия театрында эшли башлый. Читтән торып Казан дәүләт университетын тәмамлый. Төп рольләрдә яшь геройларны уйный. Ул иҗат иткән тормышчан образларга күтәренке йомшак романтик рух хас.

 Рольләре 
 Камал театрында 
 Габдулла Тукай — «Без китәбез, сез каласыз», Җаграп — «Гөргөри кияүләре», Рәхимҗан — «Эзләдем сине, бәгърем» (Т.Миңнуллин)
 Таһир — «Таһир-Зөһрә» (Ф.Бурнаш)
 Акъ егет — «Ай тотылган төндә» (М.Кәрим)
 Алчын — «Xуҗа Насретдин» (Н.Исәнбәт)
 Хәлил — «Галиябану» (М.Фәйзи)
 Флориндо — «Ике хуҗаның хезмәтчесе» (К.Гольдони)
 Тибальт — «Ромео һәм Джульетта» (В.Шекспир)
 Альфред — «Казан егетләре», «Тагын Казан егетләре» (М.Гыйләҗев)
 Рабачев — «Җимерелгән бәхет» (А.Островский)
 Норадын — «Идегәй» (Ю.Сафиуллин)
 Булат — «Зәңгәр шәл» (К.Тинчурин)
 Ибраһим — «Каениш» (Г.Камал)
 Карл — «Юлбасарлар» (Ф.Шиллер)
 Рәшит — «Килә ява, килә ява», «Ява карлар, ява карлар» (З.Хәким)
 Рокко — «Гаугалы гаилә» (Эд. де Филиппо) һ.б.

 Фильмография 
180px|thumb|right|«Зөләйха» фильмының постеры. 2004
 2004 — «Зөләйха» (Ramai Studio, режиссер Рамил Төхфәтуллин, Гаяз Исхакый әсәре буенча)Алсу Сәлах. Ыгы-зыгы куптарган татар фильмы. «Җайдак» интернет-басмасы сайты
 Дилемма

 Телевидение 
 2011 — ? — ТНВда «Кара каршы» тапшыруы алып баручысы.

 Гаилә хәле 
Хатыны — актриса Илсөя Төхфәтуллина (1967), ТР халык артисты (2016). Балалары: кызлары Индира, юрист; Диләрә, җырчы (лирик колоратур сопрано).
 Бүләкләре, мактаулы исемнәре 
 2009 ― Габдулла Тукай премиясе 
 2003 ― Татарстанның халык артисты 
 2023 ― Россия Федерациясенең атказанган артисты ― «илебез мәдәниятен һәм сәнгатен үстерүгә керткән өлеше, күпьеллык нәтиҗәле эшчәнлеге өчен» Камал театры актеры Рамил Төхвәтуллинга Россиянең атказанган артисты исемен бирделәр. Татар-информ, 13.02.2023 Указ Президента Российской Федерации от 11.02.2023 № 81.  Официальный интернет-портал правовой информации

 Искәрмәләр 

 Чыганаклар 
 Илялова И.И. Галиәсгар Камал театры артистлары. Биографик белешмәлек. Тулыландырылган икенче басма. Татарстан китап нәшрияты, Казан, 2005 ел.

 Сылтамалар 

 Моны да карагыз 

Төркем:Татарстанның халык артистлары
Төркем:Камал театры актерлары
Төркем:Габдулла Тукай ролен башкарган артистлар
Төркем:Татар режиссёрлары
Төркем:Тукай премиясе лауреатлары
Төркем:Казан театр укуханәсен тәмамлаучылар
Төркем:Казан университетын тәмамлаучылар
Төркем:Бердәм Россия фиркасе әгъзалары
Төркем:Россиянең атказанган артистлары